Ernest Chausson
Ernest Chausson, 1855-1899, fransk komponist. Ernest Chausson studerede jura, men blev optaget på Pariserkonservatoriet som elev af Jules Massenet, hvem han dog snart forlod til fordel for César Franck.
Gennem ham blev Ernest Chausson påvirket af Richard Wagner. Blandt hans værker er Poème for violin og orkester og hans eneste symfoni, B-dur i tre satser, de bedst kendte. Han skrev desuden en del sange og kammermusik. Han omkom under en cykeltur.